Document ID: /roh_data/filtered/Billingualer_Corpus_interleaved-de-rm.jsonl.gz/1167

This is a text translated from German to Rumantsch Grischun.
Steuerstandort Graubünden soll verbessert werden

Das geltende Steuergesetz soll revidiert werden. Hauptpunkte der Teilrevision sind Steuerentlastungen für die juristischen Personen, für die Ehegatten und die Familien sowie die Befreiung der direkten Nachkommen von der Nachlasssteuer.

Die Bündner Regierung hat die Botschaft über eine umfassende Teilrevision des kantonalen Steuergesetzes verabschiedet. Der Grosse Rat wird die Vorlage in der Oktobersession beraten. Im Zentrum der Vorlage stehen Investitionen in den Steuerstandort Graubünden und Steuerentlastungen zu Gunsten von Ehepaaren und Familien.

Die gesamtschweizerisch höchste Steuerbelastung der juristischen Personen (Aktiengesellschaften, etc.) soll deutlich reduziert werden. Das Maximum der Gewinnsteuer wird halbiert und neu auf 7.5 Prozent festgelegt und die Sonderabgabe auf dem Kapital wird aufgehoben. Diese Korrekturen sind notwendig, um bestehende Arbeitsplätze in Graubünden zu erhalten und neue Investitionen zu erleichtern. Damit wird nicht etwa der interkantonale Steuerwettbewerb weiter angeheizt, sondern lediglich ein heute bestehender Wettbewerbsnachteil ausgeglichen.

Auch den natürlichen Personen können umfassende Steuerentlastungen gewährt werden. Neben den Ehegatten und den Steuerpflichtigen mit Kindern sollen dabei insbesondere auch Personen mit sehr tiefem Einkommen entlastet werden. Das Teilsplitting mit einem Divisor von 1.9 bewirkt eine angemessene Entlastung der Ehegatten gegenüber den Alleinstehenden. Der Familienabzug kann damit gestrichen und der Zweiverdienerabzug stark reduziert werden.

Steuerpflichtige mit Kindern werden durch eine spürbare Erhöhung der Kinderabzüge entlastet. Der heutige Kinderabzug von 3'400 Franken wird für Kinder im Vorschulalter auf 5'000 Franken und für die älteren Kinder auf 8'000 Franken erhöht. Für Kinder, die sich während der Woche an einem auswärtigen Ausbildungsort aufhalten, beträgt der Kinderabzug neu 14'000 Franken. Zudem wird der Abzug für die effektiven Kosten der Kinderbetreuung erhöht und auf maximal 6'000 Franken festgelegt.

Mit der Streichung der Sonderabgabe auf dem Vermögen sowie der Befreiung der direkten Nachkommen von der Nachlass- und Schenkungssteuer können interkantonale Standortnachteile beseitigt werden, womit der Wegzug von vermögenden Steuerpflichtigen verhindert werden soll.

Mit Bezug auf die Kosten für den Unterhalt der Liegenschaft soll der Steuerpflichtige neu für jede Steuerperiode und jede Liegenschaft zwischen dem Abzug der effektiven Kosten und einem Pauschalabzug wählen können (sogenannte Wechselpauschale).

Der Eigenmietwert kann dort, wo er im Verhältnis zu den Bareinkünften einen hohen Betrag ausmacht, zu Liquiditätsproblemen führen. Davon betroffen sind vor allem Rentner, die in einem grossen Eigenheim leben und nur über geringe Einkünfte verfügen. Für diese Fälle soll die Höhe des Eigenmietwertes begrenzt werden.

Die verschiedenen Massnahmen werden für Kanton, Gemeinden und Kirchen Mindereinnahmen zur Folge haben. Diese werden für den Kanton rund 87 Millionen Franken und für die Gemeinden (inkl. Kirchgemeinden) rund 58 Millionen Franken betragen. Die Regierung ist überzeugt, dass diese Teilrevision notwendig ist, wenn Graubünden interkantonal als Wirtschaftsstandort und auch als Wohnort wieder konkurrenzfähig werden will.

Auskunftsperson:

Regierungsrätin Dr. Eveline Widmer-Schlumpf, Vorsteherin Finanz- und Militärdepartement, Telefon 081 257 32 01

Weitere Informationen:

http://www.stv.gr.ch/deutsch//pdf/anhang-botschaft.pdf

Gremium: Regierung

Quelle: dt Standeskanzlei Graubünden

Data: 11.08.2006

Il Grischun duai daventar pli attractiv sco lieu fiscal

La lescha da taglia vertenta duai vegnir revedida. Ils puncts principals da la revisiun parziala èn distgargias fiscalas per las persunas giuridicas, per ils conjugals e per las famiglias sco er la liberaziun da la taglia sin l'ierta per la descendenza directa.

La regenza grischuna ha deliberà la missiva per ina revisiun parziala cumplessiva da la lescha chantunala da taglia. Il cussegl grond vegn a tractar il project en la sessiun d'october. En il center dal project stattan investiziuns en il Grischun sco lieu fiscal e distgargias fiscalas per conjugals e per famiglias.

La grevezza fiscala da las persunas giuridicas (societads anonimas e.u.v.) - ch'è la pli gronda da l'entira Svizra - duai vegnir reducida considerablamain. Il maximum da la taglia sin il gudogn vegn smesà e fixà da nov a 7.5 pertschient, la taxa speziala sin il chapital vegn abolida. Questas correcturas èn necessarias per mantegnair plazzas da lavur existentas en il Grischun e per facilitar investiziuns novas e na duain betg forsa instigar vinavant la concurrenza fiscala interchantunala, mabain mo cumpensar in dischavantatg da concurrenza existent.

Er a las persunas natiralas pon vegnir concedidas distgargias fiscalas cumplessivas. Ultra dals conjugals e da pajataglias cun uffants duain vegnir distgargiadas cunzunt er persunas cun entradas fitg pitschnas. Il splitting parzial cun in divisur dad 1.9 chaschuna ina distgargia adequata dals conjugals en cumparegliaziun cun las persunas che vivan sulettas. Tras quai po la deducziun da famiglia vegnir stritgada e la deducziun per conjugals cun in'activitad da gudogn dubla po vegnir reducida considerablamain.

Pajataglias cun uffants vegnan distgargiads tras in augment considerabel da las deducziuns per uffants. Las deducziuns per uffants dad actualmain 3'400 francs vegnan augmentadas sin 5'000 francs per uffants da la vegliadetgna prescolara e sin 8'000 francs per uffants pli vegls. Per uffants che vivan durant l'emna en in lieu da scolaziun d'ordaifer importa la deducziun per uffants da nov 14'000 francs. Plinavant vegn la deducziun per ils custs effectivs da la tgira d'uffants augmentada e fixada sin maximalmain 6'000 francs.

Cun stritgar la taxa speziala sin la facultad sco er cun liberar la descendenza directa da la taglia sin l'ierta e da la taglia sin donaziuns pon vegnir eliminads dischavantatgs dal Grischun en cumparegliaziun cun ils auters chantuns. Tras quai duai vegnir evità che pajataglias bainstants bandunan il chantun.

Areguard ils custs per il mantegniment da l'immobiglia duain las pajataglias ed ils pajataglias pudair tscherner da nov per mintga perioda fiscala e per mintga immobiglia tranter la deducziun dals custs effectivs e tranter ina deducziun pauschala (l'uschenumnada pauschala alternanta).

La valur da l'atgna locaziun po chaschunar problems da liquiditad là, nua che ses import è fitg grond en relaziun cun las entradas en daner blut. Pertutgadas da quai èn cunzunt persunas pensiunadas che vivan en ina gronda atgna chasa e che han mo paucas entradas. Per quests cas duai vegnir limitada l'autezza da la valur da l'atgna locaziun.

Las differentas mesiras vegnan a chaschunar entradas pli pitschnas per il chantun, per las vischnancas e per las baselgias, e quai en ina dimensiun da circa 87 milliuns francs per il chantun e da circa 58 milliuns francs per las vischnancas (incl. ils cumins-baselgia). La regenza è persvadida che questa revisiun parziala è necessaria, sch'il Grischun vul - cumpareglià cun ils auters chantuns - puspè daventar cumpetitiv sco plazza economica ed er sco lieu d'abitar.

Persuna che dat infurmaziuns:

cussegliera guvernativa dr. Eveline Widmer-Schlumpf, scheffa dal departament da finanzas e militar, telefon 081 257 32 01

Ulteriuras infurmaziuns (mo per tudestg):

http://www.stv.gr.ch/deutsch///pdf/anhang-botschaft.pdf

Gremi: regenza

Funtauna: rg chanzlia chantunala dal Grischun

Data: 11.08.2006